**Приложение II: Инициативи по REFIT[[1]](#footnote-1)**

REFIT е Програмата на Европейската комисия за пригодност на регулаторната рамка, имаща за цел да опрости правото на ЕС и да бъдат намалени регулаторните разходи, без да се излагат на риск целите на политиката. Така REFIT допринася за създаването на ясна, стабилна и предвидима регулаторна рамка в подкрепа на растежа и създаването на работни места.

| **№** | **Наименование** | **Вид на инициативата[[2]](#footnote-2)** | **Описание на обхвата и целите** |
| --- | --- | --- | --- |
| **Нови стимули за работните места, растежа и инвестициите** |
|  | REACH | Законодателна/оценка | Действията включват регламент за изпълнение на Комисията относно опростяването на процедурата за разрешаване по реда на Регламента REACH, регламент за изпълнение на Комисията относно прозрачността и поделянето на разходите за форумите за обмен на информация относно веществата (SIEF) съгласно REACH, както и стартирането на оценка, която следва да приключи през 2017 г. с оглед на задължението, произтичащо от член 117, параграф 4 от Регламент (ЕО) № 1907/2006, Комисията да докладва до 1 юни 2017 г. за прилагането на регламента REACH. |
|  | Стандартен документ за обществени поръчки и стандартни формуляри за обществените поръчки  | Законодателна | Регламент за изпълнение на Комисията относно стандартен документ за обществени поръчки (въведен с новите директиви за обществените поръчки, за да се избегне многократното подаване на информация за всяка оферта). Регламент за изпълнение на Комисията — актуализиране на стандартните формуляри за обявления за търгове за обществени поръчки. |
|  | Асансьори (Директива 95/16/ЕО) | Оценка | Оценката ще включва обхвата, съществените изисквания за опазване на здравето и безопасност и техните връзки със съответната процедура за оценка на съответствието.  |
|  | Държавна помощ: Известие на Комисията относно опростена процедура за обработване на някои видове държавна помощ („Известие за опростена процедура“) (2009/C136/03) | Оценка | Целта на тази оценка ще бъде да се отчете развитието на правото в областта на държавните помощи, на практиката за вземане на решения и на опита, натрупан при прилагането на опростената процедура. Оценката също така ще набележи допълнителни възможности за административно/процедурно опростяване. |
| **Устойчив енергиен съюз с ориентирана към бъдещето политика по въпросите на изменението на климата** |
|  | Целенасочен преглед на Делегиран Регламент (ЕС) № 639/2014 (приоритетни екологични площи) | Законодателна  | Преразгледан делегиран акт или акт за изпълнение след извършването от Комисията на оценка на опита от въвеждането на приоритетни екологични площи (EFA) в Делегиран Регламент (ЕС) № 639/2014 на Комисията след първата година на прилагане. Част от опростяването на ОСП. |
|  | Законодателство на ЕС за опазване на природата | Последващи действия от оценката | Последващи действия във връзка с проверката за пригодност на Директива 2009/147/ЕИО относно опазването на дивите птици и Директива 92/43/ЕИО за опазване на естествените местообитания и на дивата флора и фауна.  |
|  | Регламент за европейски регистър за изпускането и преноса на замърсители (ЕРИПЗ) | Последващи действия от оценката  | Тази инициатива ще бъде продължение на оценка по програмата REFIT на Комисията и доклад относно прилагането на Регламента за ЕРИПЗ за периода 2010—2013 г.  |
|  | Директива за качеството на горивата | Последващи действия от оценката  | Тази инициатива ще бъде продължение на резултатите от оценка по програмата REFIT. |
|  | Инициатива за докладване по въпросите на околната среда | Оценка | Проверка за пригодност за откриване на възможности за опростяване и облекчаване на задълженията за докладване, произтичащи от правото на ЕС в областта на околната среда, с оглед на разработване на по-модерна, ефикасна и ефективна система за регулаторен мониторинг.  |
|  | Инициатива за докладването в областта на енергийния съюз  | Оценка  | Проверка за пригодност / оценки в сферата на енергийната политика и политиката в областта на климата с цел да оцени последователността и административната тежест на задълженията за докладване. |
| **По-задълбочен и по-справедлив вътрешен пазар със засилена промишлена база** |
|  | Преразглеждане на Директивата за проспектите | Законодателна | Част от последващите действия за съюза на капиталовите пазари след оценка по програмата REFIT на Директивата за проспектите. |
|  | Преглед на регламентите за европейския фонд за рисков капитал (EuVECA) и европейския фонд за социално предприемачество (EuSEF) | Законодателна | Законодателен преглед на [Регламента за европейския фонд за рисков капитал (EuVECA) (№ 345/2013)](http://eur-lex.europa.eu/legal-content/BG/TXT/?uri=CELEX:32013R0345) и [Регламента за европейския фонд за социално предприемачество (EuSEF) (№ 346/2013)](http://eur-lex.europa.eu/legal-content/bg/TXT/?uri=CELEX:32013R0346) с цел подобряване на усвояването на тези фондове като част от съюза на капиталовите пазари, без да се намалява нивото на защита на инвеститорите. Тези специализирани инвестиционни фондове за рисков капитал са на разположение от 2013 г. насам, но само малък брой фондове, създадени като EuVECA и EuSEF, до настоящия момент са стартирани. |
|  | Тарифна и статистическа номенклатура и Обща митническа тарифа (Регламент (ЕИО) № 2658/87 на Съвета от 23 юли 1987 г. — преработване  | Законодателна | Целта на преработването е да се приведе съществуващото законодателство в съответствие с Договора от Лисабон. Комисията също така ще опрости и намали регулаторната тежест чрез увеличаване на яснотата и подобряване на разбираемостта на регламента. |
|  | Акциз върху тютюна (Директива 2011/64/ЕС на Съвета) — преразглеждане | Законодателна | Планира се в резултат на оценката по програмата REFIT на Директива 2011/64/ЕС на Съвета от 21 юни 2011 г. относно структурата и ставките на акциза върху обработен тютюн  |
|  | Приемни пристанищни съоръжения (Директива 2000/59/ЕО) — преразглеждане | Законодателна | Инициатива за адаптиране на директивата към значителните промени в Конвенцията MARPOL. Освен това преразглеждането е следствие на резултатите от проведената през 2015 г. оценка на директивата по програмата REFIT. |
|  | Законодателство в областта на здравето и безопасността на работното място | Последващи действия от оценката / Законодателна | Последващи действия от оценката по REFIT на Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място и на 23 свързани с нея директиви с цел повишаване на нейната ефективност.  |
|  | Законодателство в областта на храните | Последващи действия от оценката  | Последващи действия след проверката за пригодност на общото законодателство в областта на храните. |
|  | Последващи действия във връзка с доклада от прегледа на финансовото законодателство  | Последващи действия | Комисията се стреми да установи евентуални несъответствия, разминавания и пропуски във финансовите разпоредби, неоправдана регулаторна тежест и неблагоприятни фактори за дългосрочните инвестиции и икономическия растеж. След тази покана за представяне на доказателства службите на Комисията ще докладват за основните изводи и следващите стъпки до средата на 2016 г. |
|  | Директива за финансовите конгломерати | Оценка | Директивата за финансовите конгломерати (2011/89/ЕО за изменение на Директива 2002/87/ЕО) има за цел да осигури допълнителен контрол върху поднадзорните субекти, които са част от финансовия конгломерат, т.е. групи с лицензи в банковия и в застрахователния сектор, като насочва вниманието към потенциалните рискове от двойно отчитане (многократна употреба) на капитала и към „груповите рискове“ (рискове от разпространяване на проблемите, сложност на управлението, концентрация на риска и конфликти на интереси). В оценката ще се разгледа въпросът дали директивата може да се счита за „годна за целта“. |
|  | Хранителни и здравни претенции за храните | Оценка/законодателна | Целта на тази оценка е да се прецени дали настоящите изисквания за хранителния състав и претенциите за растителните вещества са годни за целта. |
|  | Проверка за пригодност на морското законодателство | Оценка  | Проверката за пригодност ще обхване законодателството относно отговорностите на държавата на знамето, държавния пристанищен контрол, системата за контрол на движението на корабите и за информация и Директивата относно формалностите за даване на сведения.  |
|  | Морски лица (Директива 2008/106/EО и Директива 2005/45/EО) | Оценка | Директива 32008/106/ЕО определя минималните стандарти за обучение, освидетелстване и вахтена служба за морските лица, които служат на борда на кораби на Общността. Директива 2005/45/ЕО обхваща взаимното признаване на свидетелства на морски лица, издадени от държавите членки (за изменение на Директива 2001/25/ЕО).  |
|  | Директива 91/533/ЕО относно писмената декларация | Оценка | Директива 91/533/ЕИО на Съвета от 14 октомври 1991 г. относно задължението на работодателя да информира работниците или служителите за условията на трудовия договор или на трудовото правоотношение |
|  | Пестициди: законодателство относно максимално допустимите граници на остатъчни вещества за определяне и пускане на пазара на продукти за растителна защита | Оценка | Целта е да се предприеме оценка на Регламент (ЕО) № 1107/2009 и Регламент (ЕО) № 396/2005, както и да се изпълни задължението на Комисията съгласно Регламент (ЕО) № 1107/2009 (член 82 и член 62, параграф 5) и Регламент (ЕО) № 396/2005 (член 47), включително изготвянето на доклади до Европейския парламент и Съвета. |
|  | Директива за автомобилното застраховане | Оценка | Оценка на Директива 2009/103/ЕО, чиято цел е да помогне на жителите на ЕС, които са претъпели пътнотранспортно произшествие в друга държава от ЕС. Съгласно директивата ползвателите на задължителни застрахователни полици за моторни превозни средства във всички страни от ЕС са покрити при шофиране в целия ЕС. |
| **По-задълбочен и по-справедлив икономически и паричен съюз**  |
|  | Пакет относно статистиката | Законодателна/незаконодателна | Пакетът включва интегриране на социалната статистика, интегриране на бизнес статистиката и рамковия регламент в областта на земеделската статистика. |
| **Пространство на правосъдие и основни права, изградено върху взаимно доверие**  |
|  | Съдебни решения по брачни дела и дела, свързани с родителската отговорност („Брюксел IIa“) | Законодателна  | Тази инициатива следва оценката на прилагането на Регламент (ЕО) № 2201/2003 относно компетентността, признаването и изпълнението на съдебни решения по брачни дела и делата, свързани с родителската отговорност. |

1. Настоящото приложение съдържа списък с нови инициативи, които да бъдат предприети през 2016 г. и които не са изброени в приложение I. Всички точки са в допълнение към тези, които са изброени в последната версия на анализа по програмата REFIT: <http://ec.europa.eu/smart-regulation/better_regulation/key_docs_en.htm> [↑](#footnote-ref-1)
2. Видът на инициативата е само индикативен и може да се промени, по-специално с оглед на резултатите от процеса на оценка на въздействието. В таблицата се споменават „последващи действия от оценката“ за тези случаи, при които все още тече оценка по REFIT, и макар да са планирани някакъв вид последващи действия за 2016 г., техният обхват и характер все още са твърде неясни на този етап. През 2016 г. ще бъдат публикувани пътните карти /оценките на въздействието от етапа на създаване, за да се информира обществеността относно всяко подобно последващо действие, подлежащо на разглеждане, и да се даде възможност за обратна връзка на заинтересованите страни: <http://ec.europa.eu/smart-regulation/roadmaps/index_bg.htm> [↑](#footnote-ref-2)